**VARIANTA 1**

Se considera un document HTML fara continut.

**1) Scrieti cod CSS astfel incat :**

-In cazul in care pagina are latimea mai mare de 900px, divul cu id-ul "parinte" sa aiba ambele dimensiuni de 800px si un border negru de 1px. Clasa "celula" va avea culoarea de background roz. Divurile din clasa "celula" vor avea alternativ border rosu respectiv mov (primul div are border rosu, urmatorul div are border mov, etc ) de 1px.

-Daca se ajunge cu mouse-ul pe un div din clasa "celula", acesta isi va schimba culoarea de background, lent (timp de 1secunda ) la culoarea albastra. Daca pagina are latimea mai mica de 900px, elementele cu clasa "celula" dispar din document fara a li se pastra spatiul, iar divul cu id-ul "parinte" va avea latimea egala cu latimea paginii, fara sa mai aiba border ci doar culoare de background verde.

**2) Scrieti cod JavaScript pentru a realiza urmatoarele cerinte:**

- La incarcarea paginii se va crea dinamic un div cu id-ul "parinte" si un grup de butoane radio avand atasate etichete cu valori de la 4 la 8, initial fiind selectat butonul din mijloc.

- La selectarea unui buton radio, se pastreaza in N valoarea etichetei atasate lui iar grupul de butoane radio se sterge din arborele documentului. Valoarea lui N va fi pastrata in localStorage iar la reincarcarea paginii va fi selectat butonul radio cu eticheta N.

- La click pe div, in interiorul acestuia, dupa 5 secunde se vor genera N x N divuri copil de forma patrata, avand latimi egale si clasa "celula" si fiind dispuse pe N linii si N coloane. La dublu-click pe un div copil din clasa "celula", generat anterior, se va afisa in divul copil perechea (i,j) reprezentand linia si coloana pe care e pozitionat divul copil in cadrul parintelui (i, j incep de la 0). De asemenea la finalul lui body se vor scrie coordonatele dublu-clickului in document. Atentie, dublul-click pe un div copil nu trebuie sa genereze click si asupra divului parinte.

- Doar la prima apasare a tastei "c" toate divurile copil vor primi pe rand (circular), la fiecare 3 secunde o culoare de background aleatoare, pana cand se apasa tasta "s", ceea ce va duce la revenirea la culoarea de background initiala (cea setata din CSS) a tuturor divurilor copil. Urmatoarele apasari de taste nu vor mai avea efect.

**VARIANTA 2**

Se considera un document HTML fara continut.

**1) Scrieti cod CSS astfel incat:**

-La latimea paginii peste 800px, divul cu id-ul parinte sa fie centrat (pe orizontala) in pagina, sa aiba inaltimea si latimea de 600px, background verde si border negru de 2px iar clasa “patrat” sa aiba alternativ background galben respectiv portocaliu (primul element are background galben, urmatorul portocaliu, etc) si border albastru de 1px. Clasa "selectat" are outline rosu de 3px.

-La latimea paginii sub 800px divul cu id-ul "parinte" va avea latimea egala cu jumatate din latimea paginii iar elementele din clasa "patrat" se vor dispune pe o singura coloana, unul sub altul, ocupand intreaga latime a parintelui. Tot la latimea paginii sub 800px, culoarea de background a paginii se va schimba lent timp de o secunda, de la alb la roz si invers repetandu-se la infinit.

**2) Scrieti cod JavaScript pentru a realiza urmatoarele cerinte:**

-La incarcarea paginii se va crea dinamic un elment select avand drept optiuni numerele pare de la 4 la 10, avand initial selectata implicit ultima valoare. La selectarea unei optiuni N, se va crea dinamic la sfarsitul documentului, un div cu id-ul "parinte" iar elementul select va fi sters din arborele DOM. Valoarea lui N va fi pastrata in localStorage iar la reincarcarea paginii ea va reprezenta valoarea selectata implicit a selectului.

-Dupa 1.5s de la crearea divului, se vor genera in interiorul acestuia N divuri copil identice, cu clasa "patrat", fiecare avand latimea egala cu inaltimea. Fiecare div copil contine un numar de la 0 la N-1, reprezentand indexul acelui element iar divurile copil trebuie sa fie pozitionate pe diagonala incepand din coltul stanga-sus al divului cu id-ul "parinte" pana in coltul dreapta-jos (avand colturile lipite).

- Daca se intra cu mouse-ul pe un div copil, acesta isi schimba culoarea de background intr-una aleatoare si va face parte si din clasa "selectat". La iesirea cu mouse-ul de pe divul copil, culoarea de background va reveni la culoarea initiala (setata prin CSS) si se va sterge si clasa "selectat".

- La fiecare apasare a unei taste litere, aceasta se va adauga la finalul paginii. La apasarea unei taste cifre, la fiecare secunda se va sterge prima litera din cele adaugate la sfarsit pana la stergerea tuturor literelor. Dupa apasarea unei cifre, apasarea ulterioara a oricarei taste (litera sau cifra) nu va mai avea nici un efect.